**Apstiprināti**

ar Ķekavas novada domes

2024.gada \_\_.aprīļa sēdes

lēmumu Nr.\_\_ (protokols Nr.\_\_.)

**Saistošie noteikumi Nr.\_\_\_\_**

**Grozījumi Ķekavas novada pašvaldības 2023.gada 24.maija saistošajos noteikumos Nr.7/2023 “Pabalsti Ķekavas novadā, neizvērtējot materiālo situāciju”**

*Izdoti saskaņā ar Pašvaldību likuma*

*44.panta otro daļu*

Izdarīt Ķekavas novada pašvaldības 2023.gada 24.maija saistošajos noteikumos Nr.7/2023 “Pabalsti Ķekavas novadā, neizvērtējot materiālo situāciju” šādus grozījumus:

1. Izteikt saistošo noteikumu 1.punktu šādā redakcijā:

“1. *Saistošie noteikumi (turpmāk – noteikumi) nosaka Ķekavas novada pašvaldības (turpmāk – pašvaldība) pabalstu veidus, apmērus, piešķiršanas un izmaksas kārtību, kā arī lēmuma apstrīdēšanas un pārsūdzēšanas kārtību, kuri tiek piešķirti kā pašvaldības brīvprātīgās iniciatīvas.”.*

2. Izteikt saistošo noteikumu 3.punktu šādā redakcijā:

*“3. Tiesības saņemt noteikumos paredzētos pašvaldības pabalstus ir personām, kuras savu dzīvesvietu ir deklarējušas Ķekavas novada administratīvajā teritorijā, ja noteikumos nav noteikts citādi.”.*

3. Izteikt saistošo noteikumu 4.2.apakšpunktu šādā redakcijā:

*“4.2. iesniegumu pašvaldības pabalsta saņemšanai var iesniegt tas vecāks, kurš ir deklarējissavu dzīvesvietu Ķekavas novada administratīvajā teritorijā saskaņā ar noteikumu 4.1. apakšpunktu, ne vēlāk kā 3 (trīs) mēnešu laikā pēc bērna piedzimšanas. Ja persona objektīvu iemeslu dēļ nokavējusi pabalsta pieprasīšanas termiņu, Sociālais dienests, izvērtējot konkrētos apstākļus, ir tiesīgs pieņemt lēmumu par pabalsta piešķiršanu.”.*

4.Izteikt saistošo noteikumu 5.2.apakšpunktu šādā redakcijā:

*“5.2.pašvaldības pabalstu apbedīšanai piešķir 250,00 euro apmērā.”.*

5. Svītrot saistošo noteikumu 5.6.apakšpunktu.

6.Izteikt saistošo noteikumu 6.1., 6.2.apakšpunktu un 7.punktu šādā redakcijā:

*“6.1. pašvaldības pabalsts 3,00 euro dienā ambulatorās terapijas pasākumiem* ***tuberkulozes slimniekiem:***

*6.1.1. pašvaldības pabalsta saņemšanai jāiesniedz ārsta izziņa par pabalsta nepieciešamību ambulatorās ārstēšanās laikā;*

*6.1.2. pašvaldības pabalstu izmaksā par faktisko ambulatorās ārstēšanās laiku, iesniedzot izziņu par apmeklējumu iepriekšējā mēnesī;*

*6.2. Ikmēneša pašvaldības pabalsts līdz 150,00 euro apmērā* ***pacientiem ar hronisku nieru slimību, kuriem nepieciešama dialīze****:*

*6.2.1.pašvaldības pabalsta saņemšanai jāiesniedz ārsta izziņa par dialīzes nepieciešamību;*

*6.2.2.pašvaldības pabalstu piešķir uz 6 (sešiem) kalendāra mēnešiem.*

***7.Pašvaldības pabalsts bērniem, kuriem noteikta invaliditāte:***

*7.1. pašvaldības pabalsts bērniem, kuriem noteikta invaliditāte, nepārsniedzot 500,00 euro kalendāra gadā, saņemot pakalpojumus ārstniecības iestāžu reģistrā esošā, sertificētā institūcijā vai pie sociālai rehabilitācijai atbilstošu sertificētu pakalpojumu sniedzēja, ja bērns saņem medicīnisko rehabilitāciju vai sociālo rehabilitāciju, vai pabalstu kompleksai terapijai, tai skaitā medikamentu iegādei, kas nepieciešami ar invaliditāti saistīto saslimšanu ārstēšanai;*

*7.2. pašvaldības pabalsta saņemšanai jāiesniedz:*

*7.2.1. iesniegums;*

*7.2.2. ārsta izsniegta izziņa par rehabilitācijas pakalpojuma vai medikamentu lietošanas*

*nepieciešamību;*

*7.2.3. ārstniecības iestādes vai sertificēta speciālista izrakstīts rēķins vai čeki ar rekvizītiem (bērna vārds, uzvārds, personas kods) par medicīnisko vai sociālo rehabilitāciju, komplekso terapiju vai medikamentu iegādi ne vēlāk kā 6 (sešu) mēnešu laikā no izdevumu rašanās brīža.*

*7.3. apmaksa par saņemto rehabilitācijas pakalpojumu vai medikamentu iegādi tiek veikta 10 (desmit) darba dienu laikā;*

*7.4. iesniegumu par pabalsta piešķiršanu pieņem līdz kalendāra gada 20.decembrim.”.*

7. Izteikt saistošo noteikumu 12.1., 12.2. un 12.3.apakšpunktu šādā redakcijā:

*“12.1.pabalstu sociālās rehabilitācijas mērķu sasniegšanai piešķir klientam individuālās sociālās rehabilitācijas procesā mērķiem, kam nav paredzēti citi noteikumos noteiktie pabalsti;*

*12.2.sociālā darba speciālists, pēc klienta individuālo vajadzību un resursu izvērtēšanas, izstrādā individuālo sociālās rehabilitācijas plānu;*

*12.3. pabalstu sociālās rehabilitācijas mērķu sasniegšanai vienai personai piešķir līdz 500,00 euro kalendāra gadā.”.*

8.Papildināt saistošos noteikumus ar 12.1 punktu šādā redakcijā:

“***12.1 Pašvaldības pabalsts aizgādnībā esošo personu aizgādņiem:***

*12.1 1. tiesības saņemt pašvaldības pabalstu ir personai, kuru pašvaldības iestāde “Ķekavas novada bāriņtiesa” (turpmāk - Bāriņtiesa) ir iecēlusi par aizgādni vai pagaidu aizgādni (turpmāk – aizgādnis) pilngadīgai personai, kurai tiesa ir ierobežojusi rīcībspēju vai nodibinājusi pagaidu aizgādnību (turpmāk – aizgādnībā esoša persona), ja:*

*12.1 1.1. aizgādnībā esošas personas deklarētā dzīvesvieta ir Ķekavas novada administratīvajā teritorijā;*

*12.1 1.2. aizgādnībā esošas personas deklarētā dzīvesvieta bija Ķekavas novada administratīvajā teritorijā līdz pakalpojuma saņemšanai ilgstošas sociālās aprūpes un sociālās rehabilitācijas institūcijā;*

*12.1 2. pašvaldības pabalsta apmērs aizgādnim par katru aizgādnībā esošo personu ir 30,00 euro mēnesī vai 15,00 euro mēnesī, ja aizgādnībā esoša persona saņem pakalpojumu ilgstošas sociālās aprūpes un sociālās rehabilitācijas institūcijā;*

*12.13. aizgādnībā esošas personas divu vai vairāk aizgādņu gadījumā pabalstu izmaksā vienam aizgādnim;*

*12.14. pabalsta saņemšanai aizgādnis iesniedz Sociālajam dienestam iesniegumu par pabalsta piešķiršanu;*

*12.15. papildu informāciju lēmuma pieņemšanai par pabalsta piešķiršanu Sociālais dienests iegūst no Bāriņtiesas;*

*12.16.* *viena mēneša laikā no visu dokumentu saņemšanas Sociālais dienests pieņem lēmumu par pabalsta piešķiršanu, vai par atteikumu piešķirt pabalstu, norādot atteikuma pamatojumu un lēmuma apstrīdēšanas kārtību;*

*12.17. pabalstu piešķir no dienas, kad aizgādnis iesniedzis iesniegumu par pabalsta piešķiršanu;*

*12.18.* *pabalstu par iepriekšējo mēnesi izmaksā līdz nākamā mēneša 15. datumam, pārskaitot uz aizgādņa iesniegumā norādīto kredītiestādes norēķinu kontu;*

*12.19. pabalstu par nepilnu mēnesi izmaksā proporcionāli dienu skaitam mēnesī;*

*12.110. ja mainās noteikumu 12.1 1. apakšpunktā minētie nosacījumi, pabalsta apmēru nosaka proporcionāli dienu skaitam no noteikumu 12.1 2. apakšpunktā noteiktā pabalsta apmēra**;*

*12.1 11. aizgādnim, kuram piešķirts pabalsts, ir pienākums 3 (trīs) darba dienu laikā rakstveidā informēt Sociālo dienestu, ja aizgādnībā esošā persona:*

*12.1 11.1. saņem pakalpojumu ilgstošas sociālās aprūpes un sociālās rehabilitācijas institūcijā;*

*12.1 11.2. atgriezusies dzīvesvietā no ilgstošas sociālās aprūpes un sociālās rehabilitācijas institūcijas;*

*12.1 11.3. mirusi;*

*12.1 12. ja aizgādnis neinformē Sociālo dienestu par noteikumu 12.1 11. apakšpunktā minētajiem apstākļiem un turpināja saņemt pabalstu, viņam ir pienākums atmaksāt pašvaldībai nepamatoti saņemtā pabalsta summu, pretējā gadījumā to piedzen tiesas ceļā;*

*12.1 13.* *pabalsta izmaksu pārtrauc vai izbeidz, ja:*

*12.1 13.1. aizgādnībā esoša persona ir mainījusi deklarēto dzīvesvietu uz vietu ārpus Ķekavas novada administratīvās teritorijas, izņemot noteikumu 12.1 1.2. apakšpunkta gadījumā;*

*12.1 13.2. aizgādnis vai aizgādnībā esoša persona ir mirusi;*

*12.1 13.3. Bāriņtiesa pieņem lēmumu par aizgādņa atcelšanu, atstādināšanu vai atlaišanu no aizgādņa pienākumu pildīšanas;*

*12.1 13.4. tiesa aizgādnībā esošajai personai atceļ rīcībspējas ierobežojumu, izbeidz pagaidu aizgādnību vai beidzies tiesas nolēmuma darbības termiņš par pagaidu aizgādnības nodibināšanu;*

*12.1 14. Bāriņtiesa 3 (trīs) darba dienu laikā rakstveidā informē Sociālo dienestu par noteikumu 12.1 13.3.apakšpunktā minētā lēmuma pieņemšanu;*

*12.1 15. pabalstu par mēnesi, kurā tā izmaksa pārtraukta, vai izbeigta noteikumu 12.1 13. apakšpunktā minētajos gadījumos, izmaksā proporcionāli dienu skaitam mēnesī no noteikumu 12.1 2. apakšpunktā noteiktā pabalsta apmēra.”.*

Domes priekšsēdētājs: (PARAKSTS\*) J.Žilko

**Saistošo noteikumu Nr.\_\_\_\_/2024**

**“Grozījumi Ķekavas novada pašvaldības 2023.gada 24.maija saistošajos noteikumos Nr.7/2023 “Pabalsti Ķekavas novadā, neizvērtējot materiālo situāciju””**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1.[Pašvaldību likuma](https://likumi.lv/ta/id/336956-pasvaldibu-likums) [44. panta](https://likumi.lv/ta/id/336956-pasvaldibu-likums#p44) otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  2.Ar grozījumiem Ķekavas novada pašvaldības 2023.gada 24.maija saistošajos noteikumos Nr.7/2023 “Pabalsti Ķekavas novadā, neizvērtējot materiālo situāciju” (turpmāk – saistošie noteikumi Nr.7/2023) tiek palielināti pabalstu apmēri šādiem pašvaldības pabalstiem:  **1) pašvaldības pabalsta apbedīšanai apmērs tiek palielināts no 200,00 *euro* uz 250,00 *euro;***  **2)pašvaldības pabalsta ambulatorās terapijas pasākumiem tuberkulozes slimniekiem** apmērs tiek palielināts no 2,00 *euro* dienā uz 3,00 *euro* dienā;  3)**ikmēneša pašvaldības pabalsta** **pacientiem ar hronisku nieru slimību, kuriem nepieciešama dialīze,** apmērs tiek palielināts no līdz 100,00 *euro* uz līdz 150,00 *euro*;  **4)pašvaldības pabalsta bērniem, kuriem noteikta invaliditāte,**apmērs tiek palielināts no 300,00 *euro* kalendāra gadā uz 500,00 *euro* kalendāra gadā;  5)**pabalsta sociālās rehabilitācijas mērķu sasniegšanai** apmērs tiek palielināts no300,00 *euro* kalendāra gadā uz 500,00 *euro* kalendāra gadā.  3.Ar grozījumiem saistošie noteikumi Nr.7/2023 tiek papildināti ar 7.4.apakšpunktu, kurā tiek noteikts, ka iesniegumu par noteikumu 7.punktā noteikto pabalstu pieņem līdz kalendāra gada 20.decembrim, lai iesniegumu varētu apstrādāt un pabalstu izmaksāt līdz attiecīgā gada 31.decembrim.  4. Ar grozījumiem saistošo noteikumu Nr.7/2023 12.1.apakšpunktā tiek noteikts, ka pabalstu sociālās rehabilitācijas mērķu sasniegšanai piešķir klientam individuālās sociālās rehabilitācijas procesā mērķiem, kam nav paredzēti citi noteikumos noteiktie pabalsti.  5.Saistošie noteikumi Nr.7/2023 tiek papildināti ar jaunu punktu – 12.1 Pašvaldības pabalstu aizgādnībā esošo personu aizgādņiem.  Saskaņā ar [Civillikuma](https://likumi.lv/ta/id/225418-civillikums) [355.pantu](https://likumi.lv/ta/id/225418-civillikums#p355) aizgādņus pār pilngadīgajiem pēc tiesas sprieduma ieceļ attiecīgā bāriņtiesa. Bāriņtiesa par aizgādni var iecelt personas izraudzīto aizgādni, aizgādnībā nododamā laulāto vai kādu no tuvākajiem radiniekiem.  Diemžēl ne visām personām, kurām ar tiesas lēmumu nodibināta pagaidu aizgādnība vai kurām tiesa ierobežojusi rīcībspēju garīga rakstura vai citu veselības traucējumu vai izšķērdīgas dzīves, kā arī alkohola vai citu apreibinošu vielu pārmērīgas lietošanas dēļ, ir laulātais vai tuvs radinieks vai arī iepriekš minētās personas nevar uzņemties aizgādņa pienākumus savas veselības vai citu iemeslu dēļ.  Aizgādnis arī no valsts nesaņem atlīdzību par aizgādņa pienākumu pildīšanu.  Lai motivētu personas uzņemties aizgādņa pienākumus un atbalstītu personas, kuras bāriņtiesa ir iecēlusi par aizgādņiem pilngadīgai personai un kuras apzinīgi pilda savus pienākumus, pašvaldība ir noteikusi materiālā atbalsta veidu – pašvaldības pabalstu aizgādnībā esošo personu aizgādņiem.  Minēto pašvaldības pabalstu ir tiesības saņemt personai, kuru pašvaldības iestāde “Ķekavas novada bāriņtiesa” (turpmāk – Bāriņtiesa) ir iecēlusi par aizgādni vai pagaidu aizgādni (turpmāk – aizgādnis) pilngadīgai personai, kurai tiesa ir ierobežojusi rīcībspēju vai nodibinājusi pagaidu aizgādnību (turpmāk – aizgādnībā esoša persona), ja:  1)aizgādnībā esošas personas deklarētā dzīvesvieta ir Ķekavas novada administratīvajā teritorijā;  2)aizgādnībā esošas personas deklarētā dzīvesvieta bija Ķekavas novada administratīvajā teritorijā līdz pakalpojuma saņemšanai ilgstošas sociālās aprūpes un sociālās rehabilitācijas institūcijā.  Pašvaldības pabalsta apmērs aizgādnim par katru aizgādnībā esošo personu ir 30,00 *euro* mēnesī vai 15,00 *euro* mēnesī, ja aizgādnībā esoša persona saņem pakalpojumu ilgstošas sociālās aprūpes un sociālās rehabilitācijas institūcijā.  Pašvaldības pabalsts aizgādnībā esošo personu aizgādņiem ir pašvaldības brīvprātīgā iniciatīva atbilstoši Pašvaldību likuma 5.pantam.  6.Ņemot vērā VARAM norādījumus, saistošo noteikumu Nr.7/2023 1.punkts tiek papildināts ar vārdiem *“kuri tiek piešķirti, kā pašvaldības brīvprātīgās iniciatīvas”.*  7.Ņemot vērā VARAM norādījumus, saistošo noteikumu Nr.7/2023 4.2.apakšpunktā tiek svītroti vārdi *“uzrādot bērna dzimšanas apliecības oriģinālu”* un svītrots 5.6.1.apakšpunkts, jo vienotās pašvaldību sistēmas (VPS) Sociālās palīdzības un sociālo pakalpojumu administrēšanas lietojumprogramma (SOPA) ir pieslēgta vairākām informācijas sistēmām (piemēram, Veselības un darbspēju ekspertīzes ārstu valsts komisijas (VDEĀVK) informācijas sistēmai, Pilsonības un migrācijas lietu pārvaldes Iedzīvotāju reģistram), līdz ar to informācijai par personas dzimšanu un/vai nāvi ir jābūt pieejamai pašvaldības lietojumprogrammā SOPA.  8. Ņemot vērā VARAM norādījumus, saistošo noteikumu Nr.7/2023 4.2.apakšpunktā tiek svītroti vārdi *“un bērna vecāka personas apliecinošu dokumentu”* un svītrots 5.6.2.apakšpunkts, jo privātpersonai, iesniedzot iesniegumu elektroniski, nevarēs tikt nodrošināta prasība par personas apliecinoša dokumenta uzrādīšanu. Iesniegumu likuma 3.panta trešā daļa nosaka, ka iesniegumu var iesniegt rakstveidā, elektroniskā veidā vai izteikt mutvārdos. Savukārt saskaņā ar Oficiālās elektroniskās adreses likuma 5.panta otro daļu Oficiālo elektronisko adresi var izmantot Fizisko personu reģistrā reģistrēta fiziskā persona no 14 gadu vecuma. Atbilstoši 12.panta pirmajai daļai, ja ir aktivizēts oficiālās elektroniskās adreses konts, valsts iestāde un privātpersona sazinās elektroniski un elektronisko dokumentu nosūta, izmantojot oficiālo elektronisko adresi. |
| 1. 2.Fiskālā ietekme uz pašvaldības budžetu | Saistošo noteikumu īstenošanas fiskālās ietekmes prognoze uz Ķekavas novada pašvaldības (turpmāk – pašvaldība) budžetu:  1.samazina vai palielina ieņēmumu daļu – nav attiecināms;  2.samazina vai palielina izdevumu daļu – **2024. gada budžetā saistošajos noteikumos paredzētajiem pabalstiem nepieciešami 41 125,00 *euro,* jo:**  1) **pašvaldības pabalstam apbedīšanai – 12 500 *euro*;**  **2)** pašvaldības pabalstam ambulatorās terapijas pasākumiem tuberkulozes slimniekiem-  **1825,00 *euro;***  3)ikmēneša pašvaldības pabalstam pacientiem ar hronisku nieru slimību, kuriem nepieciešama dialīze **- 4800,00 *euro*;**  **4)** pašvaldības pabalstam bērniem, kuriem noteikta invaliditāte **– 10 000,00 *euro;***  5)pabalstam sociālās rehabilitācijas mērķu sasniegšanai- **3000,00 *euro;***  6) pašvaldības pabalstam aizgādnībā esošo personu aizgādņiem **– 9000,00 *euro.*** |
| 1. 3.Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – plānots, ka saistošie noteikumi pozitīvi ietekmēs mērķgrupu, uz kuru attiecināms saistošo noteikumu tiesiskais regulējums. Saistošie noteikumi veicinās finansiāli labvēlīgāku stāvokli un samazinās nevienlīdzību, kā arī uzlabos iedzīvotāju dzīves kvalitāti.  Ietekme uz vidi - nav paredzēta.  Ietekme uz iedzīvotāju veselību – iespējams uzlabosies.  Ietekme uz uzņēmējdarbības vidi pašvaldības teritorijā- nav paredzēta.  Ietekme uz konkurenci - nav paredzēta. |
| 4. Ietekme uz administratīvajām procedūrām un to izmaksām | Visas personas, kuras skar šo noteikumu piemērošana, var vērsties Ķekavas novada sociālajā dienestā (turpmāk – Sociālais dienests).  Sociālā dienesta pieņemtos lēmumus un faktisko rīcību var apstrīdēt pašvaldībā pašvaldības nolikumā noteiktā kārtībā.  Pašvaldības nolikumā noteiktā kārtībā pieņemtu lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā.  Saistošie noteikumi tiks publicēti oficiālajā izdevumā “Latvijas Vēstnesis” un ievietoti pašvaldības mājas lapā.  Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Saistošie noteikumi izstrādāti Pašvaldību likuma 4.panta pirmās daļas 9.punktā noteiktajai pašvaldības funkcijai nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, kā arī Pašvaldību likuma 4.panta pirmās daļas 11.punktā noteiktajai pašvaldības funkcijai īstenot bērnu un aizgādībā esošo personu tiesību un interešu aizsardzību.  Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | Saistošo noteikumu izpildi nodrošinās Sociālais dienests.  Nav paredzēta jaunu institūciju izveide, esošo likvidācija, reorganizācija, vai jaunu darba vietu izveide. |
| 7.Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8.Izstrādes gaitā veiktās konsultācijas ar privātpersonām un institūcijām | Saistošo noteikumu projektu izstrādājis Sociālais dienests.  Saistošo noteikumu izstrādes gaitā nav veiktas konsultācijas ar privātpersonām un institūcijām.  Saistošo noteikumu projekts tiks publicēts pašvaldības mājas lapā sabiedrības viedokļa noskaidrošanai, paredzot termiņu, kas nav mazāks par divām nedēļām, no \_\_.03.2024. līdz \_\_.03.2024. |

Domes priekšsēdētājs: (\*PARAKSTS) Juris Žilko